62023TO0484(01)_INF
Rješenje Općeg suda (drugo vijeće) od 6. kolovoza 2024. – DZ Bank/SRB
(predmet T-484/23) (
1
)
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosâ za razdoblje doprinosa 2023. – Članak 70. stavak 2. Uredbe (EU) br. 806/2014 – Očito osnovana tužba – Vremensko ograničenje učinaka rješenja”
1.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Područje primjene – Primjena u početnom razdoblju
(Uredba Europskog parlamenta i Vijeća br. 806/2014, čl. 70. st. 2. podst. 1. i 4.)
(t. 30.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Doseg – Nepremašivanje Jedinstvenog sanacijskog odbora (SRB) te gornje granice – Kriteriji za ocjenu – Dinamični pristup konačnoj ciljnoj razini
(Uredba Europskog parlamenta i Vijeća br. 806/2014, čl. 69. st. 1. i čl. 70. st. 2. podst. 1. i 4.)
(t. 29., 31.)
Izreka
1.
Odluka Jedinstvenog sanacijskog odbora (SRB) SRB/ES/2023/23 od 2. svibnja 2023. o izračunu ex ante doprinosâ Jedinstvenom fondu za sanaciju za 2023., poništava se u dijelu u kojem se odnosi na društvo DZ Bank AG Deutsche Zentral-Genossenschaftsbank, Frankfurt am Main.
2.
Učinci Odluke SRB/ES/2023/23 u dijelu u kojem se ona odnosi na društvo DZ Bank održavaju se na snazi sve dok SRB ne poduzme potrebne mjere kako bi postupio u skladu s ovim rješenjem, i to u razumnom roku koji ne može biti dulji od šest mjeseci računajući od dana pravomoćnosti ovog rješenja.
3.
SRB će, uz vlastite troškove, snositi i troškove društva DZ Bank.
4.
Europski parlament i Vijeće Europske unije snosit će vlastite troškove.
(
1
)	SL C 338, 25. 9. 2023.